# К.Ш.ТОКТОМАМАТОВ АТЫНДАГЫ ЭЛ АРАЛЫК УНИВЕРСИТЕТИ

# ОШ МАМЛЕКЕТТИК УНИВЕРСИТЕТИ

**Д 08.20.606 ДИССЕРТАЦИЯЛЫК КЕҢЕШИ**

***Кол жазма укугунда***

**УДК: 338.43.431.2**

**САРТБАЕВА ГУЛНАЗ ПАХИРДИНОВНА**

**ЭКОНОМИКАЛЫК РЕФОРМА ЖАНА УЧУРДАГЫ ШАРТТАРДА АГРАРДЫК СЕКТОРДУН НАТЫЙЖАЛУУЛУГУН КАМСЫЗ КЫЛУУ (КЫРГЫЗ РЕСПУБЛИКАСЫНЫН ЖАЛАЛ-АБАД ОБЛАСТЫНЫН МИСАЛЫНДА)**

Адистиги: 08.00.05 – Экономика жана эл чарбасын башкаруу

Экономика илимдеринин кандидаты окумуштуулук даражасын

изденип алуу үчүн жазылган диссертациянын

АВТОРЕФЕРАТЫ

Жалал-Абад – 2021

Диссертациялык иш К.Ш..Токтомаматов атындагы Эл аралык университеттин Экономика жана экономикалык изилдөөлөр кафедрасында аткарылды.

|  |  |
| --- | --- |
| **Илимий жетекчиси:** | **Маткеримова Анаркан Маткасымовна,**  экономика илимдеринин доктору, К.Ш.Токтомаматов атындагы Эл аралык университеттин профессору |
| **Расмий оппоненттер:** | **Убайдуллаев Мирланбек Байдусенович,** экономика илимдеринин доктору, доцент, Ош мамлекеттик университетинин Экономика жана ишканаларда башкаруу кафедрасынын жетекчиси  **Асан уулу Кубатбек,**  экономика илимдеринин кандидаты, К.И.Скрябин атындагы Кыргыз улуттук агрардык университетинин Менеджмент жана агромаркетинг кафедрасынын доценти |
| **Жетектөөчү уюм:** | Ош технологиялык университетинин Экономика жана башкаруу кафедрасы |

Диссертациялык ишти коргоо 2021-жылдын “\_\_\_”\_\_\_\_\_\_\_\_\_\_\_ саат \_\_\_\_\_\_\_ дө К.Ш.Токтомаматов атындагы Эл аралык университетинин жана Ош мамлекеттик университетинин алдындагы илимдин доктору илимий даражасын изденип алуу диссертацияларын коргоо боюнча Д 08.20.606 диссертациялык кеңешинин отурумунда болот. Дареги: 715613, Кыргыз Республикасы, Жалал-Абад шаары, Жеңи-Жок көчөсү, № 30. ауд. 30: [www.mnu.kg](http://www.mnu.kg).

Диссертация менен К.Ш.Токтомаматов атындагы Эл аралык университеттин (715613, Кыргыз Республикасы, Жалал-Абад шаары, Жеңи-Жок көчөсү, № 30) жана Ош мамлекеттик университетинин (723500, Кыргыз Республикасы, Ош шаары, Ленин көчөсү, 331) китепканаларында, ошондой эле Диссертациялык кеңештин [www.mnu.kg](http://www.mnu.kg) сайтынан таанышууга болот.

Автореферат “\_\_\_” \_\_\_\_\_\_\_\_\_\_\_ 2021-жылы таркатылды.

Д.08.20.606 диссертациялык кеңешинин

окумуштуу-катчысы:

э.и.к., доцент А.Б. Торогелдиева

**I. ИШТИН ЖАЛПЫ МҮНӨЗДӨМӨСҮ**

**Диссертациялык изилдөөнүн актуалдуулугу.** Советтер Союзу кыйрап, Кыргызстан эгемендүүлүккө жетишкен учурдан баштап, бүтүндөй экономикадагы сыяктуу эле республиканын агрардык сеткорунда да түрдүү ички жана сырткы мүнөздөгү объективдүү өбөлгөлөр менен шартталган тутумдуу рыноктук өзгөртүп түзүүлөр жүргүзүлүп келди жана жүргүзүлүп жатат. Реформанын башталгыч этабында ири колхоздор менен совхоздорду кайра түзүүнүн жана мамлекеттин жалпы жерге болгон менчик ээлигинин токтоосунун натыйжасында түрдүү уюштуруучулук-укуктук формалар иштеген чарба жүргүзүүнүн жаңы тутуму түзүлдү, андагы басымдуу үлүштү чакан дыйкан (фермердик) чарбалар жана жеке ишкерлер ээлешти. Бирок, агрардык секторду реформалоо жараянында майдаланып бөлүнгөн жер аянттарында чарба жүргүзүүнүн чакан формалары экстенсивдүү жол менен гана өнүгүүсү мүмкүн экендиги жана айыл чарба өндүрүшүнүн интенсификациясын жана өлкөнүн азык-түлүк коопсуздугун камсыз кылууга жөндөмдүү эмес экендиги аныкталды. Анын үстүнө мамлекеттик бийлик органдары тарабынан жүргүзүгөн агрардык саясаттын адекваттуу жана ырааттуу эместиги тармакта тутумдуу көйгөйлөрдүн жаралуусуна алып келди.

Советтик доордун, ошондой эле өнүккөн батыш өлкөлөрүнүн тажрыйбаларын эске албастан туруп кыргыз мамлекети агрардык чөйрөнүн чарба жүргүзүүчү субъекттерине материалдык-техникалык, технологиялык, каржылык, инфратүзүмдүк, социалдык, маалыматтык ж.у.с. түрдүү багыттар боюнча толук масштабдуу колдоо көрсөтүү зарылдыгын дароо эле аңдап жете албады, бул болсо мындай субъекттердин ички жана сырткы рыноктордогу атаандаштыкка жөндөмдүүүгүнүн олуттуу төмөндөөсүнө алып келди. Ошону менен бирге азык-түлүк продукциясын өндүрүүчүлөрдү мамлекеттик колдоо боюнча бүгүнкү күндө жүргүзүлуп жаткан иш-чаралар жетишсиз, тутумдуу мүнөздө эмес жана учурдагы шарттарда агрардык сектордун иштөөсүнүн натыйжалуулугун камсыз кылуунун маанилүү факторлорунун бири болгон тармактын “инновациялык секирик жасоосуна” жардам бере албайт. Кыргыз Республикасынын агрардый саясатынын жаңы Концепциясы азыркы убакытка чейин кабыл алына элек.

Жогорудагы айтылгандардын бардыгы өлкөнүн түштүк аймагы, анын ичинде Жалал-Абад областы үчүн да олуттуу мааниге ээ, анткени айыл жана токой чарбалары, ошондой эле тамак-аш жана кайра иштетүү өнөр жайлары мында айкын мүнөздөгү чөлкөмдүк спецификага ээ. Жалал-Абад аймагынын гана эмес, бүтүндөй Кыргызстандын агроөнөржай комплексинде анык оң жактуу жылыш бар экендигине карабастан, бул комплекс азырынча апааттык абалдык толугу менен жеңүүгө алсыз болууда. Ушуга байланыштуу учурдагы шарттарда улуттук экономиканын агрардык секторунун натыйжалуулугун камсыз кылуу боюнча илимий-практикалык сунуштарды жана сунуштамаларды иштеп чыгуунун зарылдыгы, ошондой эле уланып жаткан агрардык реформанын жаңы багыттарын түптөө менин диссертациялык ишимдин актуалдуугун аныктады.

**Диссертациянын темасынын артыкчылыктуу илимий багыттар, ири илимий программалар (долбоорлор), билим берүүчү жана илимий мекемелердин негизги илимий-изилдөөчүлүк иштери менен байланышы.** Диссертациялык изилдөөнүн темасы Кыргыз Республикасын 2018-2040жылдарга өнүктүрүүнүн Улуттук стратегиясы; Кыргыз Республикасынын 2018-2022-жылдар аралыгындагы аймактык саясатынын концепциясы; Кыргыз Республикасын 2022-жылга чейинки мезгилде илимий-инновациялык өнүктүрүүнүн концепциясы; Кыргыз Республикасынын Өкмөтүнүн өлкөнү 2018-2022-жылдарга өнүктүрүүнүн “Ишеним. Биримдик. Жаратмандык” программасы; Кыргыз Республикасынын Өкмөтүнүн “Чыныгы максаттар, жаңы келекчек” программасы; 2016-2020-жылдар аралыгында Айыл жана суу чарбаларын климаттын өзгөрүүсүнө адаптациялоо боюнча программасы; Кыргыз Республикасынын тамак-аш жана кайра иштетүү өнөр жайын 2017-2021-жылдарга өнүктүрүү программасы; Кыргыз Республикасынын 2019-2023-жылдарга карата азык-түлүк жана тамак-аш коопсуздугунун программасы; Кыргыз Республикасынын Өкмөтүнүн 2019-2022-жылдарга экспортту өнүктүрүү боюнча программасы; “Санариптик экономика” Мамлекеттик программасы; “Санарип Кыргызстан 2019-2023” санариптик трансформация Концепциясын ишке ашыруу боюнча “Жол картасы” сыяктуу программаларды ишке ашыруу менен айкалышкан.

**Диссертациялык изилдөөнүн максаты жана милдеттери.** Диссертациялык изилдөөнүн максаты – тутумдук теориялык жана практикалык талдоонун негизинде уланып жаткан агрардык реформанын шарттарында айрым алынган аймактын – Жалал-Абад областынын мисалында Кыргыз Республикасынын экономикасынын агрардык секторунун иштөөсүнүн натыйжалуулугун камсыз кылуу боюнча концептуалдык негиздерди жана практикалык сунуштамаларды иштеп чыгуу.

Коюлган максатка жетүү үчүн иште төмөнкү маселелерди чечүү талап кылынды:

- агрардык реформанын теориялык жана усулдук аспекттерин изилдөө, анын этаптарын бөлүп көрсөтүү жана Кыргызстан эгемендүүлүккө жеткенден кийинки бул этаптардын акыркыларын талдоо, экономиканын агрардык секторун реформалоонун объективдүү өбөлгөлөрүн аныктоо;

- Кыргыз Республикасындагы агрардык саясаттын мазмунун жана аны учурдагы экономикалык шарттарда, анын ичинде аймактык кесимде да ишке ашыруунун өзгөчөлүктөрүн аныктоо;

- чет өлкөлүк өнүккөн жана өнүгүп келе жаткан өлкөлөрдүн агрардык сектордогу чарба жүргүзүү формаларын түзүмдөө, анын иштөөсүнүн жыйынтыктуулугун жана натыйжалуулугун камсыз кылуу, мамлекеттик тескөө жана тармактык колдоо, агрардык реформаларды алга сүрөө боюнча тажрыйбаларын изилдөө;

- айыл чарбасынын, тамак-аш жана кайра иштетүү өнөр жайынын өндүрүшүнүн экономикалык натыйжалуулугун баалоонун көрсөткүчтөрүнүн критерийлерин жана тутумдарын изилдөө;

- Кыргызстандын Жалал-Абад областынын айыл чарба, токой чарба жана балык чарбасынын, тамак-аш жана кайра иштетүү өнөр жайынын абалын жана өнүгүүсүн республика боюнча жалпы көрсөткүчтөр менен салыштыруу аркылуу комплекстүү талдоону жүргүзүү;

- агрардык сектордун натыйжалуу жана эффективдүү иштөөсүн камсыз кылууну жана агрардык реформанын ийгиликтүү алга жылуусун басаңдаткан көйгөйлөрдү, факторлорду жана тобокелдерди табуу;

- Жалал-Абад обласынынагрардык секторундагы чөлкөмдүк-тарактык кластердик түзүмдөрдү мезоэкономикалык шарттарды (абсолюттук жана салыштырмалуу артыкчылыктарын) баалоонун негизинде идентификациялоо;

- Жалал-Абад аймагындагы потенциалдуу-келечектүү агрардык кластерлердин моделдерин сунуштоо;

- Жалал-Абад областынын да, ошондой эле бүтүндөй Кыргызстандын да агрардык секторунун инновациялык өнүгүүсүнүн багыттарын аныктоо;

- Кыргызстандагы агрардык реформанын андан аркы этабынын негизги багыттарын аныктоо.

**Диссертациялык изилдөөнүн илимий жаңылыгы** коргоого алынып чыгылып жаткан төмөнкү натыйжаларда өз чагылуусуна ээ болду:

- Кыргыз Республикасындагы агрардык реформанын этаптарын, ар бир этаптын объективдүү жана субъективдүү өбөлгөлөрүн, реформалоо жараянынын өлкөдөгү саясий жана социалдык-экономикалык жашоонун өзгөрүлүп жаткан шарттарынан көз каранды түрдө перманенттүү болуусун көздө туткан реформалоонун принциптерин белгилөөгө карата жаңы ыктоолор сунушталды;

- учурдагы шарттарда уюштуруучулук жана жаңыдан өндүрүүчүлүк жараяндарынын жыйындысын камсыз кылган, агрардык өндүрүштүн көлөмдөрүн анын натыйжалуулугунун зарыл болгон деңгээлине ылайык оптималдаштырууга, ресурстарды эмгекти чөлкөмдүк-тармактык бөлүштүрүүнүн негизинде рационалдуу колдонууга, импорттун ордун алмаштыруучу продукциянын атаандаштыкка жөндөмдүүлүгүн жогорулатууга, чөлкөмдүк класстерлерди түптөөгө жана тармактын “инновациялык секиригин” жүргүзүүгө жардам берген мамлекеттик агрардык саясаттын максаттарынын иерархиясы аныкталды;

- ата-мекендик агрардык илимде биринчи жолу ири агроишкана үчүн теңдештирилген көрсөткүчтөрдүн тутумунун (ТКТ) автордук моделдик картасы көрсөтүлдү, ал агрардык сектордогу чарба жүргүзүүчү субъекттердин өндүрүштүк кубаттуулуктарын жана ресурстук потенциалын натыйжасыз иштетүүгө жол бербөөгө жардам берүү менен өндүрүштүк ишмердүүлүктүн опурталдуу өзгөрүүлөрүнө өз убагында жоп берүүгө мүмкүнчүлүк берет. Мындай моделдүү ТКТ нын жардамында каалагандай эле аналогдук чарба жүргүзүүчү субъект же субъекттердин тобу теңдештирилген көрсөткүчтөрдү өзүнүн ишмердүүлүгүнүн адистешүүсүнөн көз каранды түрдө кеңейтүү жана маалыматтык тереңдетүү менен алардын өздүк тутумун түзө алышат. Мында ТКТ ны колдонуу агрохолдингдердин, агрофирмалардын, кооперативдердин, кластерлердин ж.у.с. иштөөсүн аймактын же республиканын масштабында көзөмөлдөөгө мүмкүндүк берет.

- Жалал-Абад областында да, бүтүндөй республикада да агрардык өндүрүштү уюштурууга болгон кластердик ыктоо сунушталды жана негизделди, бул ыктоо агрардык сектордун экономикалык натыйжалуулугун жогорулатуунун келечектүү багыты болуу менен жер иштетүүнүн чакан контурлуулук тенденциясын, агроөнөржайында баалардын диспаритетин кыскарткан ортомчулук түзүмдөрдүн үстөмдүк кылуусун ж.у.с. токтотот;

- алгачкы жолу локалдаштыруу, адистештирүү жана жан башына өндүрүү коэффициенттеринин, айыл чарба кызматтарын локалдаштыруунун негизинде Жалал-Абад областында агрокластерлерди түптөөнүн потенциалдуу тармактык багыттары аныкталды, бул аймактардын “акылдуу адистешүүсүн” түзүү жана Кыргызстандын агрардык секторун өнүктүрүүнү мамлекеттик тескөөнү өркүңдөтүү боюнча иш-чаралардын комплексин иштеп чыгууга жардам берет;

- инновациялык багытталган аймактар аралык деңгээлдеги “Пахта-Текстиль” пахтакерлик кластеринин модели сунушталды;

- биринчи жолу агрардык сектордогу заманбап инновацияларды талдоонун негизинде тармактын чарба жүргүзүүчү субъекттеринин иштөөсүнүн натыйжалуулугун жогорулатуучу практикалык санариптик технологиялар сунуш кылынды;

- алгачкы жолу Кыргызстандын агрардык секторун реформалоонун айрым мамлекеттин деңгээелинде да, дүйнөлүк масштабда да социалдык-экономикалык жана коомдук-саясий жашоонун бат өзгөрүп жаткан шарттары менен шартталган жаңы этабы белгиленди.

**Алынган натыйжалардын практикалык маанилүүлүгү.** Диссертациялык иштин теориялык тыянактары жана практикалык сунуштамалары агрардык сектордун чарба жүргүзүүчү субъекттери, мамлекеттик жана жергиликтүү бийлик органдары тарабынан алардын иштөөсүнүн экономикалык натыйжалуулугун жана оптималдуу параметрлерин камсыз кылуу багыттарын негиздөөдө колдонулуусу мүмкүн.

**Диссертациялык изилдөөнүн натыйжаларынын экономикалык маанилүүлүгү** колдонулуусу Жалал-Абад областынын да, бүтүндөй Кыргыз Республикасынын да агрардык секторун анын иштөөсүнүн натыйжалуулугун, атаандаштыкка жөндөмдүүлүгүн камсыз кылуунун принципиалдуу жаңы деңгээлине алып чыгууга мүмкүнчүлүк берген анык сунуштамаларда турат, бул болсо мамлекеттин азык-түлүк коопсуздугунун деңгээлин жогорулатууга жардам берет.

**Диссертациялык изилдөөнүн коргоого алынып чыгылып жаткан негизги жоболору:**

Иште автор тарабынан алынган өзгөчө маанилүү төмөнкүдөй илимий натыйжалар корголуп жатат:

1. Кыргызстан эгемендүүлүккө ээ болгондон берки агрардык реформаны ишке ашыруу жараянын теориялык изилдөөлөр жалпыланды, бул өлкөнүн агрардык секторун реформалоонун объективдүү жана субъективдүү өбөлгөлөрү, бул жараяндын этаптары жана өнүгүүсүнүн туруктуулугу жөнүндөгү автордун позициясын негиздөөгө мүмкүндүк берди.

2. Кыргыз Республикасында агрардык саясатты ишке ашыруунун азыркы этаптагы өзгөчөлүктөрү бөлүп көрсөтүлдү.

3. Чет өлкөлүк өнүккөн жана өнүгүп келе жаткан өлкөлөрдөгү агрардык секторду уюштуруунун, иштөөсүнүн, мамлекеттик жөнгө салуунун жана колдоонун принциптерин талдоодон келип чыгуу менен, тармакты ийгиликтүү өнүктүрүүнүн чет өлкөлүк тажрыйбаларын Кыргыз Республикасынын улуттук экономикасынын өзгөчөлүктөрүн эске алуу менен колдонууга болоору жөнүндөгү тыянак чыгарылды.

4. Өлкөнүн агрардык секторунун заманбап рынок шарттарында иштөөсүнүн экономикалык натыйжалуулугун баалоо көрсөткүчтөрүнүн маңызын, критерийлерин жана тутумдарын теориялык талдоо жалпыланды.

Экономикалык натыйжалуулук түшүнүгүнө болгон илимий ыктоолорду жалпылоонун негизинде бул түшүнүккө карата автордук дефиниция берилди.

5. Ири агроишкана үчүн теңдештирилген көрсөткүчтөр тутумунун моделдик картасы жөнүндөгү автордук иштелме сунушталды.

6. Кыргызстандын Жалал-Абад областындагы айыл чарба, токой чарба жана балык уулоочулуктун, тамак-аш жана кайра иштетүү өнөр жайынын 2015-2019-жылдардагы абалын комплекстүү талдоого негизинденүү менен бир катар тармактардын жана камтылуучу тармактардын өнүгүүсүнүн оң динамикасы бар экендиги жөнүдөгү да, ошондой эле ички жана сырткы мүнөздөгү көйгөйлөрдүн бар экендиги жөнүндөгү да тыянак чыгарылды.

7. Республиканын агрардык секторунун жыйынтыктуу жана натыйжалуу иштөөсүнө тоскоол болгон, анын ичинде агрардык реформаны адекваттуу эмес түрдө ишке ашыруунун айынан жаралган көйгөйлөр, факторлор жана тобокелдер аныкталды жана топтоштурулду.

8. Локалдаштыруунун орточолонгон коэффициенттеринин (түрдүү негиздер боюнча), адистештирүүнүн жана жан башына өндүрүүнүн, ошондой эле айыл чарба кызматтарын локалдаштыруу коэффициентинин негизинде Жалал-Абад областында айрым айыл чарба кластерлерин түптөөнүн шарттары аныкталды. Автордун агрардык кластерге берген аныктамасы келтирилди.

9. Жалал-Абад областындагы аймактык айыл чарба кластерлеринин потенциалдуу-келечектүү моделдери иштелип чыгылды.

10. Республиканын агрардык секторун инновациялык өнүктүрүүнүн негизги багыттары жана айыл чарба өндүрүшүнүн натыйжалуулугун жогорулатуунун санариптик технологиялары сунушталды

11. Кыргызстандагы агрардык реформанын кезектеги жаңы этабы жана аны ишке ашыруунун негизги багыттары белгиленди, алар республика үчүн келип чыккан чакырыктарга адекваттуу жооп кайтарууну шартташат.

**Изденүүчүнүн жеке өздүк салымы** агрардык реформаны ишке ашыруунун Кыргызстан көз карандысыздыкка ээ болгон учурдан берки мезгилдеги жараянын теориялык изилдегендигинде турат, бул ага өлкөнүн агрардык секторун реформалоонун объективдүү жана субъективдүү өбөлгөлөрүнө карата болгон автордук позициясын негиздөөгө мүмкүндүк берди. Теориялык жана методологиялык аспекттер республиканын агрардык секторун өркүндөтүү боюнча практикалык сунуштамаларды жана механизмдерди иштеп чыгуу үчүн негиз катары кызмат кылышты.

**Диссертациялык изилдөөнүн натыйжаларын сындан өткөрүү.** Изилдөөнүн илимий жоболору жана жыйынтыктары эл аралык, республикалык жана ЖОЖдор аралык илимий-практикалык конференцияларда баяндалган жана талкууланган. Диссертациялык изилдөөдө сунушталган айрым рекомендациялар жоболор жергиликтүү өз алдынча башкаруу органларынын ишмердүүлүгүндө пайдаланылган.

**Диссертациянын натыйжаларынын басылмаларда чагылдырылуу-сунун толуктугу.** Диссертациялык изилдөөнүн натыйжалары боюнча анын негизги мазмунун чагылдыруучу жалпы көлөмү 2,9 б.т. болгон 10 илимий макалалар жарыкка чыгарылды, анын ичинде 6 макала РИНЦ тутумунда, Россия журналдарында жарык көрдү.

**Иштин түзүмү жана көлөмү.** Диссертациялык иш киришүүдөн, өз ичине 9 параграфты камтыган үч баптан, тыянактардан, сунуштамалардан, корутундудан, колдонулган адабияттардын тизмесинен жана тиркемелерден туруп, 7-сүрөттү жана 22 таблицаны камтыйт. Иштин жалпы көлөмү 237 компьютердик терилген беттен турат.

**II. ИШТИН НЕГИЗГИ МАЗМУНУ**

**Киришүүдө** көйгөйдүн актуалдуулугу негизделип, анын изилденгендик деңгээли, изилдөөнүн объекти жана предмети аныкталды, ошондой эле изилдөөнүн максаттары жана милдеттери, илимий жаңылыгы, иштин практикалык жана экономикалык маанилүүлүгү, иштин коргоого алынып чыгылып жаткан негизги жоболору түптөлдү, талапкердин жеке салымы, изилдөөнүн жыйынтыктарынын сындан өтүү даражасы, иштин түзүмү жана көлөмү көрсөтүлдү.

**Биринчи бап "Азыркы шарттарда Кыргызстандын агрардык секторун экономикалык реформалоонун теориялык аспектилери"** деп аталып, анда улуттук экономиканын агрардык секторун реформалоонун объективдүү өбөлгөлөрү бар экендиги, республиканын агрардык саясатын анын эгемендүүлүккө ээ болгондон баштап бүгүнкү күнгө чейин ишке ашыруунун өзгөчөлүктөрү каралып, агрардык секторду өнүктүрүү жана реформалоо боюнча чет өлкөлөрдүн тажрыйбалары талданган.

Кыргызстан эгемендүүлүккө жана бир эле мезгилде чарбалык байланыштардын ыдыроосуна ээ болгондон кийин, Советтер Союзунун тушунда болгон бирдиктүү азык-түлүк рыногун жоготкондон кийин, республиканын алдында өзүнүн көз карандысыз өз алдынча агрардык секторун түзүү зарылчылыгы жаралды. Агрардык сектордо жүргүзүлүп жаткан реформаларды талдоо анын төмөнкүдөй этаптарын аныктоого мүмкүндүк берди, тактап айтканда: (1991-1993-жж.); (1994-2003-жж.); (2004-2010-жж.); (2010-2019-жж.), бул ушул көйгөйдү изилдешкен көпчүлүк изилдөөчүлөрдүн позициясынан белгилүү бир деңгээлде айырмаланат. Ата мекендик агрардык секторду реформалоонун ар бир этабында бул жараянды улантуунун жана өнүктүрүүнүн объективдүү өбөлгөлөрү болуп келген, алар коомдук турмуштун өзгөрүлүп жаткан социалдык-экономикалык жана саясий шарттары, ошондой эле агрардык реформалардын жүрүүсүнүн өзүнүн шарттары менен туюнтулган. Ошону менен бирге реформаторлордун стратегиялык каталары тармакта тутумдук көйгөйлөрдүн жаралуусуна алып келди, ошондуктан натыйжада Кыргызстанда көп катмарлуу рыноктук, бирок аз продукттуу жана аз натыйжалуу айыл чарба өндүрүшү орун алды, буга советтик мезгилдеги жана эгемендүү республиканын жашоо мезгилиндеги айыл чарба продукцияларынын негизги түрлөрүн өндүрүү боюнча натуралай туюнтулган маанилерди жөнөкөй салыштыруу далил боло алат.

Тутумдук каталарды жоюу агрардык реформанын жаңы этабын ишке ашырууну аныктайт. Буга өнүккөн жана өнүгүп келе жаткан өлкөлөрдөгү айыл чарба өндүрүшүн өнүктүрүү тажрыйбалары жардам бере алат, алар агрардык сектордун иштөөсүнүн натыйжалуулугун камсыз кылуу чарба жүргүзүүнүн бардык формаларынын жана түрлөрүнүн алга карай кыймылы үчүн жагымдуу шарттарды түптөөгө, эмгек өнүрүмдүүлүгүн көбөйтүүгө, инновациялык технологияларды киргизүүгө, айыл калкынын жашоо деңгээлин жогорулатууга, ошондой эле өлкөнүн азык-түлүк коопсуздугун жана ата-мекендик өндүрүүчүнү коргоону камсыз кылууга багытталган зарыл жана жетиштүү мамлекеттик жардам, анын ичинде каржылык жардамды берүү менен гана мүмкүн экендигин көрсөтөт.

**Экинчи бап “Агрардык сектордун рынок экономикасынын шарттарында иштөөсүнүн натыйжалуулугунун теориялык-методологиялык негиздери”** деп аталып, анда агрардык өндүрүштүн натыйжалуулугунун экономикалык маңызын аныктоого, ошондой эле рыноктун учурдагы шарттарында айыл чарба өндүрүшүнүн экономикалык натыйжалуулугун баалоо көрсөткүчтөрүнүн критерийлерин жана тутумун түптөөгө болгон теориялык жана методологиялык ыктоолор каралган.

**Диссертациялык изилдөөнүн объекти** болуп агрардык сектордун уланып жаткан агрардык реформанын шарттарында иштөөсүнүн натыйжалуулугун камсыз кылуу жараянында түптөлүүчү коомдук мамилелер саналат.

**Диссертациялык изилдөөнүн предмети** болуп агрардык сектордун агрардык реформанын негизги багыттарын ишке ашыруу жараянында иштөөсүнүн натыйжалуулугун камсыз кылуунун теориялык, усулдук, уюштуруучулук-укуктук жана практикалык аспекттери саналат.

**Изилдөөнүн теориялык жана методологиялык базасы.**

Изилдөө таанып-билүүнүн жалпы илимий жана атайын илимий ыкмаларын колдонуу менен жүргүзүлдү. Көйгөйдү изилдөө экономикалык илимдин да, тармактык юридикалык илимдердин да куралдарын колдонуу менен жүргүзүлдү. Мында изилдөөнүн негизги булактары катары укуктук-ченемдик актылар, Кыргыз Республикасынын расмий статистикалык органдарынын, Жалал-Абад областынын мамлекеттик администрациясынын маалыматтары, аймактагы чарба жүргүзүүчү субъекттери менен жүргүзүлгөн сурамжылоолор, архивдик материалдар алынды. Теориялык база болуп Кыргыз Республикасынын агрардык секторунун иштөөсүнүн натыйжалуулугун камсыз кылуу жана аны мамлекеттик тескөө көйгөйлөрү боюнча ата мекендик жана чет өлкөлүк окумуштуу-экономисттердин эмгектери, эл аралык жана жалпы улуттук конференциялардын материалдары, мезгилдүү илимий журналдарда жарыяланган материалдар жана автордун өзүнүн өздүк изилдөөлөрү саналды.

Агрардык өндүрүштүн натыйжалуулугунун экономикалык маңызы көйгөйүнө болгон ыктоолордун дифференециялангандыгы бул түшүнүктү баяндоонун бир маанилүү эместигин көрсөтүп турат. Ушул көйгөй боюнча ар кандай илимий көз-караштарды изилдеп чыгып, автор агрардык сектордун иштөөсүнүн экономикалык натыйжалуулугун *нарктык жана физикалык туюнтулган акыркы натыйжанын өндүрүш ишинин жүрүшүндө сарпталган ресурстарга, анын ичинде мамлекеттик колдоо ресурстарына болгон катышы катары кароону сунуш кылат. Ал азык-түлүк коопсуздугун жана өлкөнүн экологиялык коопсуздугунун тиешелүү деңгээлин камсыз кылуунун шарттарында кеңейтилген өндүрүшкө жана тармактын чарба жүргүзүүчү субъекттеринин атаандаштыкка жөндөмдүүлүгүн жогорулатууга жардам берет.*

Көрсөткүчтөрдүн жана аларды тутумдаштырууга болгон ыктоолордун көп экендиги агрардык өндүрүштүн натыйжалуулугунун бирдиктүү критерийин түптөөнүн олуттуу татаалдыгын көрсөтөт. Көрсөткүчтөрдүн ар бири анык бир маанилик жүктү алып жүрөт жана, тиешелүү түрдө, өндүрүштү уюштуруунун анык бир деңгээлинин (ишкананын, тармактын, АӨК түн жана бүтүндөй экономиканын) алкагында жана улуттук экономиканын агрардык секторунун иштөөсүнүн ушул деңгээлине карата коюлган максатуу маселелерди эске алуу менен анык арналуусу боюнча колдонулуусу керек.

Агрардык чөйрөнүн чарба жүргүзүүчү субъекттеринин түрдүү мүнөздөгү ресурстарын жана өндүрүштүк кубаттуулуктарын натыйжалуу колдонууга өбөлгө түзүүчү жана өндүрүштүк ишмердүүлүктүн кооптуу өзгөрүүсүнө өз убагында жооп берүүгө мүмкүндүк берген аракетке жөндөмдүү куралдардын бири болуп алгачкы жолу Р.Каплан жана Д.Нортон тарабынан 1992-жылы сунушталган теңдештирилген көрсөткүчтөр тутуму (мындан ара ТКТ) саналуусу мүмкүн.

Диссертациялык иште ири агроишкана, ошондой эле агрокластердин өзөгүнө кирген ишканалардын тобу үчүн ТКТ нын моделдик картасы берилген (2.1-таблица).

**2.1-таблица – Ири агроишкана же агрокластер үчүн теңдештирилген көрсөткүчтөр тутуму**

|  |  |  |
| --- | --- | --- |
| **№ к/н** | **Келечеги** | **Көрсөткүч** |
| 1 | Каржылык | - продукцияны дүң чыгаруу, млн. сом;  - продукцияны, жумуштарды, кызматтарды сатуудан түшкөн пайда, миң. сом;  - кошумчаланган нарк, миң. сом;  - агроишкананын пайдасы, миң. сом;  - сальдолоштурулган каржылык натыйжа;  - агроишкананын жалпы рентабелдүүлүгү, %  - мүмкүн болгон экспорттун салыштырмалуу салмагы, % |
| 2 | Клиенттик | - продукцияны керектөөчүнүн божомолдонгон сегменти (каржылык эмес көрсөткүч);  - агроишкананын продукциясын керектөөчүлөрдүн (клиенттердин) түптөлүп калган же түптөлүп жаткан ойлору (каржылык эмес көрсөткүч);  - кардарлар (керектөөчүөр) тарабынан буюртманын орточо көлөмү, миң сом;  - клиенттик базаны сактап калуу (абсолюттук жана салыштырмалуу көрсөткүчтөр);  - клиенттик базаны кеңейтүү (абсолюттук жана салыштырмалуу көрсөткүчтөр);  - агроишкананын продукциясынын ички рыноктогу үлүшү, % |
| 3 | Бизнес-жараяндар | - функционалдык өндүрүштүк өздүк нарк, сом;  - продукциянын 1 сомуна туура келген сарптоолор, сом;  - продукцияны сатууга кеткен чыгымдардын агроишкананын чыгымдарынын жалпы суммасындагы үлүшү;  - чийки заттарды, техниканы, жабдууларды сертификацияланган жеткирүүчүлөрдүн үлүшү, %;  - 1 жумушчуга туура келген эмгек өндүрүмдүүлүгү, сом;  - 1 жумушчуга туура келген орточо айлык акы, миң сом;  - жараксыз прдукциянын пайызы, %  - илимий изилдөөлөргө жана иштелмелерге кеткен сарптоолор, миң сом;  - инновацияларга болгон инвестициялар, миң сом;  - инновациялык продукцияны ички жана сырткы рыноктордо сатуу көлөмүнүн сатылган продукциянын жалпы көлөмүндөгү салыштырмалуу салмагы, %;  - инновациялардын рентабелдүүлүгү;  - сарптоо беренелери боюнча пландык маанилерди четтөөсү, %;  - сегменттин чыгымдары, миң сом;  - фонд куралдануучулук, сом;  - фонд кайтарымдуулук, сом;  - негизги каражаттардын жаңылануу кожффициенти, % |
| 4 | Агроландшафттык | - айдоо аянттарынын түзүмү (талаачылык үчүн), миң. га;  - айыл чарба өсүмдүктөрүнүн түшүмдүүлүгү, ц/га;  - берилген жер семирткичтердин көлөмү, т.;  - кыртыштагы гумустун өлчөмү, %;  - которуштуруп айдоонун экологиялык-энергетикалык натыйжалуулугу, ГДж/га;  - айыл чарба жаныбарларынын санынын түзүмү (мал чарбасы үчүн, баш;  - айыл чарба жаныбарларынын продукттуулугу (алардын түрлөрүнө жараша);  - агроишкана тарабынан өндүрүлгөн продукциянын жалпы көлөмүндөгү органикалык айыл чарба продукциясынын үлүшү;  - өндүрүлгөн продукциянын экологиялуулугу, % |
| 5 | Персоналды окутуу жана өнүктүрүү | - ишканада иштегендердин саны, адам.;  - адистердин агуучулугу, %;  - персоналдын агроишкананын ишмердүүүгүн өркүндөтүүдө катышуусу, %  - жараяндык башкарууга окутулган персоналдын пайызы, %  - агроишкананын персоналы тарабынан ишмердүүлүктү жакшыртуу жана продукциянын сапатын жогорулатуу боюнча берилген жаңы идеялардын саны, бирдик;  - агроишкананын персоналынын канааттангандыгы (каржылык эмес көрсөткүч);  - агроишкананын персоналынын инновациялык-маалыматтык технологияларды билүүсүнүн деңгээли, %;  - сегменттин чыгымлары, миң сом. |

*Автор тарабынан түзүлдү*

**Үчүнчү бап “Кыргыз Республикасынын Жалал-Абад областынын агрардык секторунун абалы, анын азыркы шарттарда иштөөсүнүн натыйжалуулугун жогорулатуунун көйгөйлөрү жана келечектүү багыттары”** деп аталып, анда Кыргызстандын агрардык секторунун абалынын жана өнүгүүсүнүн акыркы 5 жылдык мезгили Жалал-Абад аймагынын мисалында талданып, областтын жана бүтүндөй республиканын агрардык экономикасынын алга карай кыймылынын тутумдук тармактык көйгөйлөрү жана келечектүү багыттары изилденди.

Жалал-Абад областынын агрардык секторунун 2015-2019-жылдар аралыгындагы негизги көрсөткүчтөрү төмөнкү динамикага ээ (3.1-таблица).

**3.1-таблица – Кыргыз Республикасынын Жалал-Абад областынын агрардык секторунун 2015-2019-жылдар аралыгындагы негизги экономикалык көрсөткүчтөрү**

|  |  |  |  |  |  |  |
| --- | --- | --- | --- | --- | --- | --- |
| **Көрсөткүчтүн аталышы** | **2015** | **2016** | **2017** | **2018** | **2019** | **2019-жылы 2015-жылга карата % менен** |
| Айыл, токой чарбаларындагы (аңчылык кошо) жана балык чарбасындагы чарба жүргүзүүчү субъекттердин саны, бардыгы, *бирдик* | 95059 | 96360 | 98922 | 101093 | 103594 | 109,0 |
| Айыл, токой чарбаларынын, аңчылыктын жана балык чарбасынын продукциясынын дүң чыгарылышы, *млн. сом* | 39731,4 | 38215,0 | 40089,8 | 40879,1 | 41950,4 | 105,6 |
| Айыл чарбасынын продукциясы | 38770,6 | 37427,7 | 39181,7 | 39986,0 | 41146,3 | 106,1 |
| анын ичиде: |  |  |  |  |  |  |
| *талаачылык* | 20148,9 | 19534,7 | 21179,9 | 20803,2 | 21347,7 | 105,9 |
| *мал чарбасы* | 18621,7 | 17893,0 | 18001,8 | 19182,8 | 19798,6 | 106,3 |
| Аңчылык жана токой чарбасы | 103,5 | 119,4 | 103,8 | 112,3 | 102,6 | 99,1 |
| Балык уулоочулук жана балык багуучулук | 0,1 | 5,4 | 14,9 | 19,2 | 36,1 | 361,0 эсе |
| Айыл чарба кызматтары | 857,2 | 662,5 | 789,4 | 761,6 | 665,4 | 77,6 |
| Азык-түлүк продуктта-рын (суусундуктар менен кошо) жана тамеки буюмдарын өндүрүү боюнча ишканалардын саны, *бирдик* | 20 | 21 | 21 | 22 | 24 | 120,0 |
| Азык-түлүк продуктта-рын (суусундуктар ме-нен кошо) жана тамеки буюмдарын өндүрүүнүн көлөмү, *млн. сом* | 940,7 | 810,9 | 739,6 | 638,9 | 763,1 | 81,1 |
| Областтын айыл, токой чарбаларынын жана балык чарбасынын продукцияларынын дүң кошумчаланган наркы, *млн. сом* | 12003,5 | 11818,5 | 12740,8 | 13881,2 | 13946,9 | 116,2 |
| Областтын тамак-аш жана кайра иштетүү өнөр жайынын респуб-лика боюнча тамак-аш продукттарын (суусун-дуктар менен кошо) жана тамеки буюмдарын өндүрүүнүн жалпы көлөмүндөгү үлүшү, % | 4,1 | 3,1 | 2,3 | 2,0 | 2,3 | -1,8 пайыздык пункт |
| Областтын агрардык секторунун продукциясынын айрым түрлөрүнүн экспорту, *миң АКШ доллары* |  |  |  |  |  |  |
| анын ичинде: |  |  |  |  |  |  |
| *тирүү жаныбарлар* | - | 43,08 | 42,5 | 80,0 | 847,1 | - |
| *сүт продукциясы, ка-наттуулардын жумурт-калары; нукура бал* | 8,5 | 1,1 | 209,9 | 2,8 | 54,2 | 6,4 эсе |
| *жаныбарлардан жасалган продукттар* | - | - | 379,3 | 360,0 | 214,4 | - |
| *жашылчалар жана жегенге болуучу кээ бир тамыр мөмөлүүлөр* | 1352,0 | 1681,6 | 1717,4 | 881,2 | 1965,3 | 145,4 |
| *мөмө-жемиштер жана жаңгактар* | 7760,0 | 2477,7 | 7345,2 | 6817,6 | 4547,0 | 58,6 |
| *жашылчаларды, мөмө-жемиштерди, жаңгактарды кайра иштетүүнүн продукттары* | 5,2 | 39,5 | 185,7 | 214,0 | 330,3 | 63,5 эсе |
| *пахта* | 7296,0 | 4814,7 | 5735,7 | 12220,1 | 16255,2 | 2,2 эсе |

*Автор тарабынан түзүлдү*

3.1-таблицадан көрүнүп тургандай, каралып жаткан 5 жылдык мезгил ичинде Жалал-Абад областынын айыл, токой жана балык чарбаларынын негизги экономикалык көрсөткүчтөрү токой чарбасы (аңчылык менен кошо) жана айыл чарба кызмат көрсөтүүлөрүн кошпогондо жалпысынан анча чоң эмес өсүш байкалгандыгына карабастан, түрдүү багыттуу динамикага ээ болушкан. Мында агрардык сектордун ушул түзүүчүсүнүн продукциясынын дүң кошумчаланган наркы 16,2% га же 1943,4 млн.сомго көбөйгөн.

Айыл, токой жана балык чарбаларынын чарба жүргүзүүчү субъекттеринин ишмердүүлүгүнүн натыйжалары аймактын тамак-аш жана кайра иштетүү өнөр жайынын иштөөсүнө түздөн-түз таасирин тийгизет. Алсак, 2019-жылы базистик 2015-жылга салыштырмалуу тамак-аш продукттарын (суусундуктар менен кошо) жана тамеки буюмдарын өндүрүүнүн көлөмү 18,9%га, ал эми чынжырдагы 2018-жылга салыштырмалуу 19,4%га өсүү орун алган. Мында 5 жылдык мезгилдеги жашылчаларды, мөмө-жемиштерди жана жаңгактарды кайра иштетүү продукттарынын экспорту 63,5 эсеге же 325,1 миң АКШ долларына көбөйгөн болсо, сүт продукциясын, канаттуулардын жумурткасын жана нукура балды өндүрүү 6,4 эсеге же 45,7 миң АКШ долларына көбөйгөн.

Аталган аймактын жана бүтүндөй өлкөнүн агрардык секторунун көйгөйлөрү тутумдук мүнөзгө ээ, андыктан аларды 1) уюштуруучулук-укуктук; 2) каржылык; 3) өндүрүштүк-технологиялык; 4) инфратүзүмдүк болуп төрт айрым ири топтор боюнча дифференциялоого болот. Мындай группанын ар бири чечүүнү талап кылган жана чындыгында кыргыз мамлекети тарабынан чечилип жаткан күндөлүк маселелердин олуттуу санын өз ичине камтыйт.

Өлкөнүн агрардык секторунун иштөөсүнүн (анын ичинде мамлекеттин да түздөн-түз катышуусу менен) натыйжалуулугун жогорулатуунун келечектүү багыттарынын бири болуп тармактык кластерлөө жараянын ишке салуу саналат. Агрардык кластер түшүнүгүн ачып көрсөтүүго карата каралып жаткан илимий-практикалык ыктоолорго таянуу менен аны *географиялык жактан топтоштурулган жана юридикалык жактан автономдуу болушкан, агрардык сектордо ресурстардын, технологиялардын, компетенциялардын, билимдердин жана тажрыйбанын диффузиясы аркылуу өзүнүн иштөөсүнүн эң чоң жыйынтыктуулугун жана натыйжалуулугун камсыз кылуу максатында өз ара аракеттенишкен экономикалык субъекттердин жыйындысы катары аныктоого болот.*

Кластердик түзүмдөрдү түптөөдө мезоэкономикалык шарттарды айыл чарба ишмердүүлүгүнүн анык багытындагы абсолюттук жана салыштырмалуу аймактык артыкчылыктарды орнотуунун негизинде табуу жана баалоо негизги мааниге ээ.

Локалдаштыруу, жан башына өндүрүү, адистештирүү коэффициенттерин эсептеп чыгуунун негизинде КР нын Жалал-Абад областындагы талаачылыктын жана мал чарбасынын негизги тармактарын (камтылуучу тармактарын) кластерлештирүүнүн абсолюттук артыкчылктары аныкталды, тактап айтканда, булар: 1) бакча өсүмдүктөрүн өстүрүү; 2) жашылча-жемиш өстүрүү; 3) пахта өстүрүү; 4) чийки сүт өндүрүү. Ошону менен бирге айыл чарба кызматтарын локалдаштыруу коэффициентин эске албагандагы кластердик түзүмдөрдү түптөөдөгү абсолюттук артыкчылыктар аталган аймактын (5) токой чарбасында да бар.

Салыштырмалуу артыкчылыктарды аныктоо үчүн республиканын калган аймактарынын кесиминде тиешелүү орточолоштурулган коэфициенттерди орнотуу талап кылынды. Бул максатта матрицалык таблица иштелип чыгып, анда тигинен Жалал-Абад аймагынын агрардык чөйрөсүнүн абсолюттук артыкчылыкты алышкан тармактары (камтылуучу тармактары) жайгаштырылды, ал эми туурасынан Кыргызстандын областтары расмий статистикалык булактарда кандай тартипте жайгашса, мында да ошондой тартипте жайгаштырылды (3.2-таблица).

**3.2-таблица – Кыргызстандын аймактарынын кесиминде агрардык чөйрөнүн анык бир тармактары (камтылуучу тармактары) боюнча 2015-2019-жылдар аралыгындагы орточолоштурулган локалдаштыруу, жан башына өндүрүү жана адистешүү коэффициенттери.**

|  |  |  |  |  |  |
| --- | --- | --- | --- | --- | --- |
|  | **1** | **2** | **3** | **4** | **5** |
|  | **Локалдаштыруу коэффициенти ()** | | | | |
| **1** | 0,2765 | 0,6027 | 0,0080 | 1,0313 | 0,9417 |
| **2** | ***2,7728*** | *1,3828* | ***3,1135*** | ***1,2736*** | *1,6669* |
| **3** | - | 0,4352 | - | 0,9765 | 1,5660 |
| **4** | - | 0,1022 | - | 1,1139 | **1,9019** |
| **5** | 0,8349 | 0,8162 | 2,0547 | 1,2313 | 0,5594 |
| **6** | 0,0619 | 0,9630 | - | 0,4167 | 0,5042 |
| **7** | 1,0670 | **1,4430** | - | 0,7998 | 0,2643 |
| **Жан башына өндүрүү коэффициенти ()** | | | | | |
| **1** | 0,2323 | 0,5397 | 0,0069 | 0,9266 | 0,8819 |
| **2** | ***2,8314*** | *1,4218* | ***3,1900*** | *1,3087* | *1,7229* |
| **3** | - | 0,6489 | - | 1,4487 | 2,3475 |
| **4** | - | 0,1533 | - | **1,6807** | **2,9257** |
| **5** | 0,7606 | 0,7435 | 1,8721 | 1,1280 | 0,5299 |
| **6** | 0,1346 | 2,0985 | - | 0,9080 | 1,1073 |
| **7** | 1,8824 | **2,5494** | - | 1,4140 | 0,4747 |
| **Адистешүү коффициенти ()** | | | | | |
| **1** | 0,5452 | 1,2774 | 0,0423 | 2,1920 | 2,0984 |
| **2** | ***4,6991*** | *2,3562* | *5,2922* | *2,1700* | *2,8557* |
| **3** | - | 0,4035 | - | 0,9023 | 1,4627 |
| **4** | - | 0,2595 | - | 2,8429 | **4,9917** |
| **5** | 2,2116 | 2,1764 | **5,4888** | **3,3007** | 1,5338 |
| **6** | 0,1965 | **2,9526** | - | 1,2844 | 1,5750 |
| **7** | 0,7194 | 0,9733 | - | 0,5397 | 0,1813 |

*Автор тарабынан түзүлдү*

Кыргызстандын Жалал-Абад областынын агрардык секторун кластерлештирүүнүн потенциалын изилдөө бүгүнкү кластердик түзүмдөрдү түзүүгө болгон эң жакшы абсолюттук жана салыштырмалуу артыкчылыктар бул аймактын бакча өсүмдүктөрүн өстүрүү жана пахтакерчилик тармактарында түптөлгөндүгүн белгилөөгө мүмкүнчүлүк берди. Мында андан аркы кароо үчүн пахтакерчилик тармагы эң чоң кызыкчылыкты жаратты.

Инновациялык багытталган аймактар аралык “Пахта-Текстиль” пахтакерчилик кластеринин иштөөсү өндүрүүчү дыйкан (фермердик) чарбалар менен пахтаны кайра иштетүүчү ишканалардын, адистешкен үрөөнчүлүк чарбалардын, илимий-изилдөөчү уюмдардын жана кластердик долбоордун башка стейкхолдерлеринин натыйжалуу өз ара аракеттенүүсүнүн негизинде орун алат.

Белгилүү болгондой, кластерди түзүүдө анын өзөгүн аныктап алуу өтө маанилүү. Болочок пахтакерчилик кластеринин өзөгү болуп “Лиматекс пахтакерчилик корпорациясы” ЖЧК сы, “Гулам-Ата” ЖЧК сы, “Ак-Алтын” үрөөнчүлүк кооперативи, “Ак-Була” Араван пахта заводу” АТАК у, “Коттон текстиль фэктори” ААК у, А.Юнусов атындагы үрөөнчүлүк чарбасы, Пахтакерчилик боюнча Кыргыз тажрыйба станциясы, “Ак-Ниет” ЖЧК сы, “Тепе-Коргон биримдиги” ЖЧК сы, ошондой эле текстиль жана кездемелерди өндүрүү боюнча жаңыдан уюшулган ишканалар калуусу мүмкүн.

Пахтакерчилик тармагында ттолук кандуу инновациялык багыттуу кластердик чынжырчаны түзүү продукциянын ушул түрүн өндүрүүнүн жана экспорттоонун көлөмдөрүн улам көбөйтүүгө мүмкүнчүлүк берип гана калбастан, улуттук экономиканын негизги тармактарынын бири болуп саналган Кыргызстандын жеңил өнөр жайын өнүктүрүүгө да жардам берет.

Азыркы шарттарда экономиканын каалагандай чөйрөсүн, анын ичинде агрардык сектордун да экономикалык өсүүсүнүн жана анын иштөөсүнүн натыйжалуулугун камсыз кылуунун эң негизги факторлорунун бири болуп инновациялык ишмердүүлүк, технологиялык негиздерди моернизациялоо, анын ичинде санариптик технологияларды киргизүү саналат. БУУ нун Азык-түлүк жана айыл чарба уюмунун (ФАО) эксперттеринин көрсөтмөлөрү боюнча орун алган контексттерди эске алуу менен айыл чарбасындагы санариптик өзгөртүп түзүүлөрдүн форматын орнотуучу бир катар анык базалык жана коштоп жүрүүчү шарттар бар. Изилдөөбүз мындай шарттар белгилүү бир даражада Кыргыз Республикасында да бар экендигин аныктады.

Ушуга байланыштуу, төмөнкү санариптик технологияларды колдонуу агрардык сектордун иштөөсүнүн жыйынтыктуулугун жана натыйжалуулугун жогорулатууга өбөлгө түзөт:

1. Чарба жүргүзүүчү субъекттерге айыл чарба мүнөзүндөгү жетиштүү маалыматтарды алууга мүмкүнчүлүк берген мобилдик тиркемелерди колдонуу фермерлерге өндүрүш жараяндарын пландаштырууга жана ишке ашырууга, рыноктук жана агрардык ландшафттык тең салмактуулуктун бузулуу учурларын кыскартууга жардам берет.

2. Фермерге чарбаны башкаруунун жана ишти пландаштыруунун толук масштабдуу тутумдарын колдонууга.

3. Өнөр жай объектисинин анык бир түйүндөрүндө жана агрегаттарында орнотулган датчиктерди жана контроллерлерди, топтолуучу маалыматтарды берүү каражаттарын жана аларды визуалдаштырууну, алынган маалыматты чечмелөөнүн кубаттуу аналитикалык куралдарын жана башка көптөгөн компоненттерди өз ичине камтыган көп деңгээлдүү тутумду колдонууга.

Кыргызстанда өзүнүн ишмердүүлүгүн инновациялык трансформациялоо үчүн толук масштабдуу мүмкүнчүлүктөрү болбогон анча чоң эмес дыйкан (фермердик) чарбалардын жана жеке көмөкчү чарбалардын басымдуулук кылуусунун эсебинен майда товардык өндүрүштүн үлүшү басымдуулук кылгандыктан, мамлекеттке бул багыттагы уюштуруучулук-укуктук, маалыматтык жана каржылык колдоонун интенсификациясын камсыз кылуу менен бул жараянды башкаруу зарыл.

**ТЫЯНАКТАР**

Азыркы шарттардагы экономикалык реформаларды жана агрардык сектордун натыйжалуулугун камсыз кылууну Кыргыз Республикасынын Жалал-Абад областынын мисалында теориялык жана аналитикалык изилдөө төмөнкүдөй тыянактарды, сунуштарды жана сунуштамаларды чыгарууга мүмкүндүк берди:

1. Кыргыз Республикасындагы агрардык өзгөрүп түзүүлөр ал эгемендүүлүккө ээ болгон учурдан тартып, эки негизги багытта жүрдү: жерге ээлик кылуу жана жерге жайгаштыруу маселелерин чечүү жана чарбалык ишмердүүлүктү уюштуруунун формаларын трансформациялоо. Бул объективдүү себептер менен шартталган, атап айтканда: 1) СССРдин алдында айыл чарбасын мамлекеттик каржылоонун жана колдоонун жогорку деңгээлин сактоо эгемендүү Кыргызстан үчүн аркалай алгыс жүк болду, бул болсо экономиканын агрардык секторун түзүмдүк кайра түзүүнү жана айыл жериндеги менчиктештирүү жараянын тездетти; 2) республиканын агрардык чөйрөсүндөгү 1991-жылы башталган реформалардын спецификасы көп жагынан иштетүүгө жарактуу жер ресурстарынын чектелген болуусу менен аныкталды; 3) жерди менчиктештирүүнүн формаларын жана ыкмаларын тандоого, Кыргызстандагы агрардык мамилелерди реформалоого өлкөнүн Совет доорунда эле басымдуу деңгээлде болуп келген агрардык адистешүүсү, ошондой эле айылдык калктын жана айыл чарба өндүрүшүндө иштегендердин олуттуу үлүшү таасир этти.

Агрардык сектордо жүргүзүлүп жаткан реформаларды талдоо анын төмөнкүдөй этаптарын аныктоого мүмкүндүк берди, тактап айтканда: (1991-1993-жж.); (1994-2003-жж.); (2004-2010-жж.); (2010-2019-жж.), бул ушул көйгөйдү изилдешкен көпчүлүк изилдөөчүлөрдүн позициясынан белгилүү бир деңгээлде айырмаланат.

Агрардык реформалардын жүрүшүндө Кыргызстанда көп катмарлуу рыноктук, бирок аз продукттуу жана аз натыйжалуу айыл чарба өндүрүшү орун алды. Бул өзгөө мал чарба тармагына тиешелүү, буга советтик мезгилдеги жана эгемендүү республиканын жашоо мезгилиндеги айыл чарба продукцияларынын негизги түрлөрүн өндүрүү боюнча натуралай туюнтулган маанилерди жөнөкөй салыштыруу далил боло алат.

2. Республиканын агрардык тармагына карата колдонулуп жаткан аракеттеги улуттук мыйзамдарды талдоо каралып жаткан чөйрөдөгү мамилелерди жөнгө салуучу жетишээрлик деңгээлде иштелип чыккан мыйзам базасы бар деген тыянак чыгарууга мүмкүндүк берет, мында агрардык саясаттын башка нерселер менен катар айыл чарба өндүрүшүнүн чакан товардуулугун жоюуну жана тармакты кластерлөө жараянын өнүктүрүүнү, кошумчаланган нарктын аракетке жөндөмдүү чынжырын түзүүнү, айыл чарбасында, токой чарбасында жана балык уулоодо, айыл чарба кызматтарын көрсөтүүдө жана кайра иштетүү тармагында инновациялык технологияларды киргизүүнү, тармактагы максаттуу программалык пландаштырууну жана долбоордук башкарууну өнүктүрүүнү, ата мекендик азык-түлүк өндүрүүчүнү коргоо боюнча коргоочу чараларды түптөөнү инкорпорациялаган айрым багыттары анык даражадагы өркүндөтүүнү талап кылат.

Ошону менен бирге Кыргызстандагы агрардык саясаттын негизги терс мүнөздөмөлөрүнүн бири болуп бийликтин бардык бутактарынын белгиленген укуктук-ченемдик актылары менен агрардык секторду тескөөгө жана колдоого тиешеси бар болгон мыйзамдык ченемдерди жана эрежелерди, иш-чараларды практикалык ишке ашыруунун ортосундагы олуттуу ажырым саналат. Бул мамлекеттик башкаруунун алсыздыгы жөнүндө күбөлөндүрөт.

Учурда Кыргыз Республикасынын Агрардык саясатынын жакынкы 10 жылга эсептелген жаңы Концепциясын иштеп чыгуу талап кылынат.

3. Агрардык өндүрүштү уюштуруунун улуттук моделин адекваттуу реформалоо үчүн дүйнөнүн түрдүү өлкөлөрүнүн экономикасынын ушул чөйрөсүн өнүктүрүүнүн чет өлкөллүк тажрыйбасын изилдөө олуттуу мааниге ээ.

Европанын экономикалык жактан өнүккөн көптөгөн өлкөлөрүндө, ошондой эле АКШда, Канадада, Австралияда, Жаңы Зеландияда өзүнүн айырмалоочу белгилерине ээ болушкан чарба жүргүзүүнүн фермердик формасы үстөмдүк кылат.

Көптөгөн батыш өлкөлөрүндө, Кытайда агрокластерлештирүү жараяны жигердүү өнүгүп жатат, ал агрардык сектордун өндүрүмдүүлүгүн, натыйжалуулугун жана атаандаштыкка жөндөмдүүлүгүн жогорулатууга, кластердин катышуучуларын алардын өз ара аракеттенүүсүнөн синергетикалык эффект түзүү аркылуу инновациялык өнүктүрүү үчүн мүмкүнчүлүктөрдү кеңейтүүгө мүмкүндүк берет.

Өнүккөн жана өнүгүп келе жаткан өлкөлөрдөгү айыл чарбасынын өнүгүүсүн кыймылдаткан күчтөрдүн бири болуп илимий изилдөөлөр, инновациялык технологияларды, анын ичинде санарип технологияларын киргизүү саналат.

Чет өлкөлүк агро өндүрүшүн өнүктүрүүнүн тажрыйбасы айыл чарбасынын жана тамак-аш өнөр жайынын иштөөсүнүн натыйжалуулугун камсыз кылуу үчүн зарыл жана жетиштүү мамлекеттик жардам, анын ичинде каржылык, материалдык-техникалык, маалыматтык ж.б. жардамдарды берүү менен гана мүмкүн экендигин көрсөттү.

Ошону менен бирге чет өлкөлөрдүн тажрыйбасын ийгиликтүү колдонуу ар дайым Кыргызстандын улуттук экономикасын өнүктүрүүнүн өзгөчөлүктөрүн эске алуу менен ишке ашырылуусу керек.

4. Ар кандай илимпоздордун жана айыл чарба адистеринин айыл чарба өндүрүшүнүн натыйжалуулугунун маңызын аныктоого байланыштуу эмгектерин изилдөө агрардык сектордун иштөөсүнүн экономикалык натыйжалуулугу *нарктык жана физикалык туюнтулган акыркы натыйжанын өндүрүш ишинин жүрүшүндө сарпталган ресурстарга, анын ичинде мамлекеттик колдоо ресурстарына болгон катышы менен туюнтулат* деген тыянак чыгарууга мүмкүндүк берет*. Ал азык-түлүк коопсуздугун жана өлкөнүн экологиялык коопсуздугунун тиешелүү деңгээлин камсыз кылуунун шарттарында кеңейтилген өндүрүшкө жана тармактын чарба жүргүзүүчү субъекттеринин атаандаштыкка жөндөмдүүлүгүн жогорулатууга жардам берет.* Мында агрардык сектордун иштөөсүнүн экономикалык натыйжалуулугунун маңызы анык бир критерийлердин жана көрсөткүчтөрдүн жардамында түшүндүрүлөт.

Агрардык сектордогу чарба жүргүзүүчү субъекттердин өндүрүштүк кубаттуулуктарын жана ресурстук потенциалын натыйжасыз иштетүүгө жол бербөөгө жардам берүү менен өндүрүштүк ишмердүүлүктүн опурталдуу өзгөрүүлөрүнө өз убагында жоп берүүгө мүмкүнчүлүк берүүчү аракетке жндөмдүү куралдардын бири болуп теңдештирилген көрсөткүчтөрдүн тутуму (ТКТ) калуусу мүмкүн.

5. Кыргыз Республикасынын Жалал-Абад областынын мисалында айыл чарба, токой чарба, балык уулоочулук, тамак-аш жана кайра иштетүү өнөр жайынын 2015-2019-жылдар аралыгында иштөөсүнө жүргүзүгөн комплекстүү талдоо улуттук экономиканын ушул чөйрөлөрүнүн өнүгүүсүндөгү анык бир оң жактуу динамикасы бар экендиги менен кошо бүгүнкү күндө аймактын жана бүтүндөй өлкөнүн агрардык секторунда орун алган, мамлекет тарабынан күчөтүлгөн көңүл бурууну жана жоюунун тездетилген режимин талап кылган тутумдуу көйгөлөрдүн да бар экендигин көрсөттү.

Аталган аймактын талаачылыгынын бир катар тармактары (бакча өсүмдүктөрүн өстүрүү, пахтакерчилик) туруктуу өсүүнү көрсөттү, ошол эле учурда тамеки өстүрүү, өсүмдүк майын өндүрүү сыяктуу тармактар өзүнүн көрсөткүчтөрүн олуттуу төмөндөтүшкөн. Нарктык жана нукура туюнтулууда анча чоң эмес өсүү байкалгандыгы менен мал чарба чөйрөсүндөгү көрсөткүчтөр жогору эмес. Ошону менен бирге талаачылык менен мал чарбачылыгынын тармактарынын олуттуу бөлүгү өткөн жүз жылдыктын 90-жылдарынын башталышындагы реформага чейинки өндүрүштүк көрсөткүчтөрдөн артта калууда.

Айыл, токой чарбаларынын жана балык уулоочулуктун чарба жүргүзүүчү субъекттеринин ишмердүүүгүнүн натыжалары аймактын тамак-аш жана кайра иштетүү өнөр жайынын иштөөсүнө түздөн-түз таасирин тийгизет.

Изилдөөбүздө Жалал-Абад областынын агрардык сектору өзүнүн натыйжалуу жана жыйынтыктуу иштөөсү үчүн чыныгы толук кандуу потенциалга ээ деген тыянакка келдик, бул бүтүндөй өлкөнүн тармактык атаандаштыкка жөндөмдүүлүгүн жана азык-түлүк коопсуздугун камсыз кылууга жөндөмдүү болгон сапаттуу өзгөртүп түзүүлөргө болгон керектөөнү детерминациялайт.

6. Экономикалык реформаларды ишке ашыруудагы артыкчылыктарды туура эмес тандоо, рыноктун шартарында айыл чарбасын, тамак-аш жана кайра иштетүү өнөр жайын мамлекеттик колдоонун кескин начарлашы, адекваттуу агрардык саясаттын жоктугу улуттук экономиканын, анын ичинде Жалал-Абад аймагынын да агрардык секторунда тутумдуу көйгөйлөрдүн жаралуусун шарттады. Бул көйгөйлөрдү төмөнкүдөй төрт ири топторго топтоштурууга болот: 1) уюштуруучулук-укуктук; 2) каржылык; 3) өндүрүштүк-технологиялык; 4) инфратүзүмдүк.

Агрардык секторду анын негизги көйгөйлөрүн жоюу жана иштөөсүнүн натыйжалуулугун жогорулатуу үчүн өнүктүрүүгө болгон мамлекеттик колдоонун зарылдыгы жана жетиштүүлүгү тармакты иштетүүнүн салттуу өзгөчөлүктөрүнө жана анын коом менен өлкөнүн экономикасындагы улам өсүп жаткан ролуна жараша рыноктук тескөөчүлөрдү колдонуунун жардамында гана камсыз кылууга мүмкүн эмес экендиги менен шартталган.

7. Азыркы шарттарда агрардык сектордогу атаандаштык артыкчылыктар экономикалык субъекттердин түрдүү түрдөгү ресурстарын натыйжалуу пайдалануу, инновациялык технологияларды киргизүү, синергетикалык эффектти түзүүнү шарттаган кластердик ыктоонун негизинде иштөөнүн алдыңкы ийгиликтүү тажрыйбасын колдонуу аркылуу жетишилет.

Кыргызстандын Жалал-Абад областынын агрардык секторун кластерлештирүү потенциалын локалдаштыруунун (түрдүү негиздер боюнча), адистештирүүнүн жана жан башына өндүрүүнүн орточолонгон коффициенттеринин, ошондой эле 2015-2019-жылдар аралыгында көрсөтүлгөн айыл чарба кызматтарын локалдаштыруунун коэффициентинин негизинде изилдөө бүгүнкү күндө кластердик түзүмдөрдү түзүү үчүн болгон абсолюттук жана салыштырмалуу артыкчылыктар агрардык сектордун бакча өсүмдүктөрүн жана жер-жемиш өсүмдүктөрүн, чийки пахтаны, чийки сүт өндүрүү сыяктуу тармактарында, ошондой эле токой чарбасында түптөлгөн деген тыянак чыгарууга мүмкүндүк берди. Мында кластер түзүүнүн эң жакшы мезоэкономикалык шарттары аталган аймактын бакча өсүмдүктөрүн өстүрүүдө жана пахтакерчиликте аныкталды. Андан аркы изилдөөлөр үчүн Кыргызстандын агрардык секторун өнүктүрүүнүн экспорт-багыттуу багыттарынын бири болуп саналган пахтакерчилик тармагы эң чоң кызыгууну жаратат.

8. Жалал-Абад жана Ош областтарында мамлекеттин түздөн-түз катышуусу менен өндүрүүчү дыйкан (фермердик) чарбалар менен пахтаны кайра иштетүүчү ишканалардын, адистешкен үрөөнчүлүк чарбалардын, илимий-изилдөөчү уюмдардын жана кластердик долбоордун башка стейкхолдерлеринин натыйжалуу өз ара аракеттенүүсүнө негизделген инновациялык багытттуу аймактар аралык “Пахта-Текстиль” пахтакерчилик кластерин түптөө талаачылыктун ушул тармагын өнүгүүнүн жана экспорттук потенциалдын жаңы деңгээлине алып чыгууга мүмкүнчүлүк берет. Мынан сырткары улуттук экономиканын негизги тармактарынын бири болуп саналган Кыргызстандын жеңил өнөр жайын өнүктүрүү үчүн да шарттар жаралат.

Болочок пахтакерчилик кластеринин өзөгү болуп “Лиматекс пахтакерчилик корпорациясы” ЖЧК сы, “Гулам-Ата” ЖЧК сы, “Ак-Алтын” үрөөнчүлүк кооперативи, “Ак-Була” Араван пахта заводу” АТАК у, “Коттон текстиль фэктори” ААК у, А.Юнусов атындагы үрөөнчүлүк чарбасы, Пахтакерчилик боюнча Кыргыз тажрыйба станциясы, “Ак-Ниет” ЖЧК сы, “Тепе-Коргон биримдиги” ЖЧК сы, ошондой эле текстиль жана кездемелерди өндүрүү боюнча жаңыдан уюшулган ишканалар калуусу мүмкүн.

9. Өлкөнүн туруктуу жана натыйжалуу азык-түлүк тутумун тургузуу маселесин чечүүдө анык бир даражада санариптик инновациялар жана технологиялар жардам берүүсү мүмкүн. Агрардык сектордо санариптик технологиялар майда фермердик чарбалардын санариптик агро азык-түлүк тутумуна интеграциялануусу үчүн жаңы мүмкүнчүлүктөрдү ачат, анын ичинде: 1) чарба жүргүзүүчү субъекттерге айыл чарба мүнөзүндөгү жетиштүү маалыматтарды алууга мүмкүнчүлүк берген мобилдик тиркемелерди колдонуу фермерлерге өндүрүш жараяндарын пландаштырууга жана ишке ашырууга, рыноктук жана агрардык ландшафттык тең салмактуулуктун бузулуу учурларын кыскартууга жардам берет; 2) фермерге чарбаны башкаруунун жана ишти пландаштыруунун толук масштабдуу тутумдарын колдонууга мүмкүнчүлүк жаратат; 3) өнөр жай объектисинин анык бир түйүндөрүндө жана агрегаттарында орнотулган датчиктерди жана контроллерлерди, топтолуучу маалыматтарды берүү каражаттарын жана аларды визуалдаштырууну, алынган маалыматты чечмелөөнүн кубаттуу аналитикалык куралдарын жана башка көптөгөн компоненттерди өз ичине камтыган көп деңгээлдүү тутумду колдонууга мүмкүнчүлүк берет.

Талдоо агрардык сектордо санариптик өзгөртүп түзүүлөрдү ишке ашыруунун базалык шарттары Кыргызстанда тигил же бул даражада бар экендигин көрсөттү.

Кыргызстанда өзүнүн ишмердүүлүгүн инновациялык трансформациялоо үчүн толук масштабдуу мүмкүнчүлүктөрү болбогон анча чоң эмес дыйкан (фермердик) чарбалардын жана жеке көмөкчү чарбалардын басымдуулук кылуусунун эсебинен майда товардык өндүрүштүн үлүшү басымдуулук кылгандыктан, мамлекеттке бул багыттагы уюштуруучулук-укуктук, маалыматтык жана каржылык колдоонун интенсификациясын камсыз кылуу менен бул жараянды башкаруу зарыл.

10. Ошентип, республиканын айыл чарбасынын, тамак-аш жана кайра иштетүү өнөр жайынын учурдагы абалын Кыргыз Республикасынын Жалал-АБад областынын мисалында талдоонун, өлкөдө агрардык реформаны жана агрардык саясатты жүргүзүүнүн негизинде, ошондой эле дүйнөлүк да, улуттук да деңгээлдердеги саясий жана социалдык-экономикалык өзгөрүүлөргө байланыштуу 2021-жылда Кыргызстандын агрардык секторун реформалоонун кезектеги жаңы этабынын башталгандыгы жөнүндө айтууга болот. Ал 2025- жана 2030-жылдарга карата төмөнкүдөй максаттуу багыттарды өз ичине инкорпорациялоосу керек болот: 1) чарба жүргүзүүнүн келечектүү формаларын, анын ичинде аймактык агрардык кластерлерди түптөөнү андан ары өнүктүрүү; 2) айыл чарба өндүрүүчүлөрүн керектөөчүлүк кооперация тутумун өркүндөтүү аркылуу адилет киреше алуусун камсыз кылуу; 3) талаачылыкта жана мал чарбасында биотехнологияларды интенсивдүү өнүктүрүү; 4) тамак-аш продукттарынын ЕАЭБ нын, ЕБ нын жана Кыргызстандын экспорттук продукциясынын башка керектөөүлөрүнүн техникалык регалменттерине ылайык келген жогорку сапатына, коопсуздугуна жана экологиялуулугуна жетишүү; 5) “Айыл чарбасын каржылоо” долбоорлорун андан ары өнүктүрүү жана агрардык секторду мамлекеттик колдоонун куралдарын кеңейтүү, анын ичинде мамлекеттик агрокамсыздандыруу тутумун өркүндөтүү; 6) агрардык секторго аймактык жана республикалык деңгээлдерде, ошондой эле ЕАЭБ нын алкагында санариптик жана башка инновациялык технологияларды интенсивдүү киргизүү; 7) 2025-жылда этти, жумуртканы, жүндү, жүзүмдү нукура туюнтулууда өндүрүүнүн көлөмүн эң жок дегенде 1990-жылдагы реформага чейинки деңгээлге жеткирүү; 8) 2030-жылга чейин Евроазия экономикалык мейкиндигинде органикалык айыл чарба продукциясынын жалпы рыногун түптөө.

**ПРАКТИКАЛЫК СУНУШТАМАЛАР**

- ири агроишкананын, ошондой эле агрокластерге кирген ишканалардын топторунун иштөөсүнүн натыйжалуулугунун Теңдештирилген көрсөткүчтөрүнүн тутуму сунушталды. Келтирилген ТКТ моделин колдонуу аймактын же республиканын масштабдарындагы агрохолдингдердин, агрофирмалардын, кооперативдердин, кластерлердин ж.у.с. иштөөсүн көзөмөлдөөгө мүмкүндүк берет;

- Жалал-Абад областынын мисалында агрардык сектордо кластер түзүү жараянын өнүктүрүүнүн абсолюттук жана салыштырмалуу артыкчылыктарын аныктоонун усулу сунушталды;

- аймактар аралык агрардык инновация багыттуу “Пахта-Текстиль” кластеринин модели сунушталды;

- КР нын Жогорку Кеңеши, КР нын Министрлер кабинети, КР нын Айыл чарба, суу чарба жана аймактарды өнүктүрүү министрлиги, КР нын Экономика жана каржы министрлиги тарабынан өлкөнүн агрардык секторунун иштөөсүнүн натыйжалуулугун камсыз кылуу боюнча укуктук-ченемдик актылардын, иш-чаралардын комплексин иштеп чыгууда, бул чөйрөнү мамлекеттик тескөөдө жана ага колдоо көрсөтүүдө, анын ичинде Кыргыз Республикасынын агрардык саясатынын жакынкы 10 жылга эсептелген жаңы Концепциясын иштеп чыгууда, Кыргыз Республикасынын “Кластерлер жөнүндөгү” Мыйзамын иштеп чыгууда жана өркүндөтүүдө, агрардык кластерлерди түзүүнүн жана өнүктүрүүнүн, агрардык секторду өнүктүрүүнүн экспортко багытталган моделине өтүүнүн, “инновациялык секирик” жасоонун аймактык улуттук программалары үчүн методологиялык база катары колдонулуусу мүмкүн болгон теориялык жана практикалык мүнөздөгү тыянактар жана сунуштамалар берилди.

# IV. ДИССЕРТАЦИЯНЫН ТЕМАСЫ БОЮНЧА ЖАРЫК КӨРГӨН ЭМГЕКТЕРИНИН ТИЗМЕСИ

1. Сартбаева Г.П. Инвестициялык долбоорлордун социалдык-экономикалык натыйжалуулугун баалоо [Текст] / Сартбаева Г.П., Маткеримова А.М., Абдуманапова Э. // Вестник МНУ им. К.Ш. Токтомаматова, №4 2020г., стр. 19-24.
2. Сартбаева Г.П. Айыл чарба тармагындагы инвестициялык көйгөйлөр [Текст] / Сартбаева Г.П., Маткеримова А.М., Абдуманапова Э. // Вестник МНУ им. К.Ш. Токтомаматова, №4 2020г., стр. 24-28.
3. Сартбаева Г.П. Кыргыз Республикасынын агрардык өндүрүшүнүн учурдагы абалы жана өркүндөтүү жолдору [Текст] / Сартбаева Г.П., Кокуева Э.С., Жусупов К. // Вестник МНУ им. К.Ш. Токтомаматова, 2021г., стр. 55-57.
4. Сартбаева Г.П. Количественная оценка хозяйствующих субъектов аграрного сектора и их земельных ресурсов [Текст] / Сартбаева Г.П., Маткеримова А.М. // Международный журнал гуманитарных и естественных наук, г. Новосибирск № 4 -1 (43), 2021., стр.53-59
5. Сартбаева Г.П. Проблемы повышения эффективности сельскохозяйственного производства в Кыргызской Республике [Текст] / Сартбаева Г.П., Маткеримова А.М. // Международный журнал гуманитарных и естественных наук, г. Новосибирск № 4 -1 (43), 2021., стр.59-64
6. Сартбаева Г.П. Государственное регулирование аграрного сектора в Кыргызской Республике [Текст] / Сартбаева Г.П., Мамытов Т.Т. // Экономика и бизнес, г. Новосибирск № 4 -1 (74), 2021, стр.250-254
7. Сартбаева Г.П. Крестьянские (фермерские) хозяйства в Кыргызской Республике: анализ проблемы и пути их решения на современном этапе [Текст] / Сартбаева Г.П., Мамытов Т.Т. // Экономика и бизнес, г. Новосибирск № 4 -2 (74), 2021, стр.6-10
8. Сартбаева Г.П. Последствие экономической реформы аграрного сектора Кыргызской Республики [Текст] / Сартбаева Г.П. Международный электронный научный журнал Актуальные вопросы современной экономики. № 4, 2021.
9. Сартбаева Г.П. Кыргыз Республикасынын айыл чарба өндүрүшүнүн айрым өзгөчөлүктөрү [Текст] / Сартбаева Г.П., Маткеримова А.М. // Вестник КНАУ, 2021
10. Сартбаева Г.П. Кыргыз Республикасындагы жайыттарды колдонуунун абалын талдоо: көйгөйлөр жана аларды чечүүнүн жолдору [Текст] / Сартбаева Г.П. // Наука. Образование. Техника. КУУ им. Б.Сыдыкова. 2021

**РЕЗЮМЕ**

**диссертационной работы Сартбаевой Гулназ Пахирдиновны на тему: «Экономическая реформа и обеспечение эффективности аграрного сектора в современных условиях (на примере Джалал-Абадской области Кыргызской Республики)», выполненной для соискания ученой степени кандидата экономических наук по специальности 08.00.05 - Экономика и управление народным хозяйством**

**Ключевые слова**: экономическая реформа, субъекты аграрного сектора, эффективность функционирования аграрного сектора, аграрная политика, государственное регулирование, оценка экономической эффективности, кластерные образования, инновационное развитие.

**Объектом исследования** выступают общественные отношения, формирующиеся в процессе обеспечения эффективности функционирования аграрного сектора в условиях продолжающейся аграрной реформы.

**Предметом исследования** являются теоретические, методические, организационно-правовые и практические аспекты обеспечения эффективности функционирования аграрного сектора в процессе реализации основных направлений аграрной реформы.

**Цель диссертационного исследования.** Цель настоящего исследования – выработать, на базе системного теоретического и практического анализа, концептуальные основы и практические рекомендации по обеспечению эффективности функционирования аграрного сектора экономики Кыргызской Республики в условиях продолжающейся аграрной реформы на примере отдельно взятого региона – Джалал-Абадской области.

**Методы исследования:** общенаучные (анализ, синтез, дедукцию, индукцию) и специальные (экономико-статистические, организационно-функциональные, сравнительные, экспертные, экономико-математические и эконометрические) методы исследования в ракурсе междисциплинарного подхода.

**Полученные результаты:** предложен новый подход к установлению этапов аграрной реформы в Кыргызской Республике, объективных и субъективных предпосылок каждого этапа, принципов реформирования; определена иерархия целей государственной аграрной политики в современных условиях; впервые в отечественной аграрной науке представлена авторская модельная карта системы сбалансированных показателей для крупного агропредприятия; предложен и обоснован кластерный подход к организации аграрного производства как в Джалал-Абадской области, так и в республике в целом; впервые на основе коэффициентов локализации, специализации и душевого производства, локализации сельскохозяйственных услуг определены потенциальные отраслевые направления формирования агрокластеров в Джалал-Абадской области; предложена модель инновационно-ориентированного хлопкового кластера межрегионального уровня «Хлопок-Текстиль»; впервые на основе анализа современных инноваций в аграрном секторе, предложены практические цифровые технологии, повышающие эффективность функционирования хозяйствующих субъектов отрасли; впервые обозначен новый этап реформирования аграрного сектора Кыргызстана, обусловленный быстроменяющимися условиями социально-экономической и общественно-политической жизни как на уровне отдельного государства, так и в мировом масштабе.

**Степень использования:** Теоретические выводы и практические рекомендации диссертационной работы могут быть использованы хозяйствующими субъектами аграрного сектора, органами государственной и местной власти при обосновании направлений обеспечения экономической эффективности их функционирования и оптимальных параметров.

**Сфера применения:** выводы и предложения, разработанные положения и практические рекомендации могут служить в качестве научной основы при обеспечении эффективности функционирования аграрного сектора Кыргызской Республики в современных условиях, при реализации целей государственной аграрной политики, формировании территориальных кластеров, а также могут применяться в преподавании соответствующих дисциплин в профильных высших учебных заведениях, подготовке научно-исследовательских работ и учебно-методических пособий.

**Сартбаева Гулназ Пахирдиновнанын 08.00.05 – Экономика жана эл чарбасын башкаруу адистиги боюнча экономика илимдеринин кандидаты окумуштуулук даражасын изденип алуу үчүн жазылган “Экономикалык реформа жана агрардык сектордун натыйжалуулугун азыркы шарттарда камсыз кылуу (Кыргыз Республикасынын Жалал-Абад областынын мисалында” деген темадагы диссертациялык ишинин**

**РЕЗЮМЕСИ**

**Негизги сөздөр:** экономикалык реформа, агрардык сектордун субъекттери, агрардык сектордун иштөөсүнүн натыйжалуулугу, агрардык саясат, мамлекеттик тескөө, экономикалык натыйжалуулукту баалоо, кластердик түзүмдөр, инновациялык өнүгүү.

**Диссертациялык изилдөөнүн объекти** болуп агрардык сектордун уланып жаткан агрардык реформанын шарттарында иштөөсүнүн натыйжалуулугун камсыз кылуу жараянында түптөлүүчү коомдук мамилелер саналат.

**Диссертациялык изилдөөнүн предмети** болуп агрардык сектордун агрардык реформанын негизги багыттарын ишке ашыруу жараянында иштөөсүнүн натыйжалуулугун камсыз кылуунун теориялык, усулдук, уюштуруучулук-укуктук жана практикалык аспекттери саналат.

**Диссертациялык изилдөөнүн максаты** – тутумдук теориялык жана практикалык талдоонун негизинде уланып жаткан агрардык реформанын шарттарында айрым алынган аймактын – Жалал-Абад областынын мисалында Кыргыз Республикасынын экономикасынын агрардык секторунун иштөөсүнүн натыйжалуулугун камсыз кылуу боюнча концептуалдык негиздерди жана практикалык сунуштамаларды иштеп чыгуу.

**Диссертациялык изилдөөнүн ыкмалары:** дисциплиналар аралык ыктоонун алкагындагы жалпы илимий (анализ, синтез, дедукция, индукция) жана атайын (экономикалык статистикалык, уюштуруучулук-функционалдык, салыштыруу, эксперттик, экономикалык-математикалык жана эконометрикалык) ыкмалар.

**Алынган натыйжалар:** Кыргыз Республикасындагы агрардык реформанын этаптарын, ар бир этаптын объективдүү жана субъективдүү өбөлгөлөрүн, реформалоо жараянынын өлкөдөгү саясий жана социалдык-экономикалык жашоонун өзгөрүлүп жаткан шарттарынан көз каранды түрдө перманенттүү болуусун көздө туткан реформалоонун принциптерин белгилөөгө карата жаңы ыктоолор сунушталды; учурдагы шарттардагы мамлекеттик агрардык саясаттын максаттарынын иерархиясы аныкталды; ата-мекендик агрардык илимде биринчи жолу ири агроишкана үчүн *теңдештирилген көрсөткүчтөрдүн тутумунун* (ТКТ) автордук моделдик картасы көрсөтүлдү; Жалал-Абад областында да, бүтүндөй республикада да агрардык өндүрүштү уюштурууга болгон кластердик ыктоо сунушталды жана негизделди; алгачкы жолу локалдаштыруу, адистештирүү жана жан башына өндүрүү коэффициенттеринин, айыл чарба кызматтарын локалдаштыруунун негизинде Жалал-Абад областында агрокластерлерди түптөөнүн потенциалдуу тармактык багыттары аныкталды; инновациялык багытталган аймактар аралык деңгээлдеги “Пахта-Текстиль” пахтакерлик кластеринин модели сунушталды; биринчи жолу агрардык сектордогу заманбап инновацияларды талдоонун негизинде тармактын чарба жүргүзүүчү субъекттеринин иштөөсүнүн натыйжалуулугун жогорулатуучу практикалык санариптик технологиялар сунуш кылынды; алгачкы жолу Кыргызстандын агрардык секторун реформалоонун айрым мамлекеттин деңгээелинде да, дүйнөлүк масштабда да социалдык-экономикалык жана коомдук-саясий жашоонун бат өзгөрүп жаткан шарттары менен шартталган жаңы этабы белгиленди.

**Колдонулуу даражасы:** Диссертациялык иштин теориялык тыянактары жана практикалык сунуштамалары агрардык сектордун чарба жүргүзүүчү субъекттери, мамлекеттик жана жергиликтүү бийлик органдары тарабынан алардын иштөөсүнүн экономикалык натыйжалуулугун жана оптималдуу параметрлерин камсыз кылуу багыттарын негиздөөдө колдонулуусу мүмкүн.

**Колдонуу чөйрөсү:** тыянактар жана сунуштар, иштелип чыгылган жоболор жана практикалык сунуштамалар учурдагы шарттарда Кыргыз Республикасынын агрардык секторунун иштөөсүнүн натыйжалуулугун камсыз кылууда, мамлекеттик агрардык саясаттын максаттарын ишке ашырууда, чөлкөмдүк кластерлерди түптөөдө илимий негиз катары кызмат кылуулары, ошондой эле кесиптик жогорку окуу жайларында тиешелүү сабактарды окутууда, илимий-изилдөөчүлүк иштерди жана окуу-усулдук колдонмолорду даярдоодо колдонулуусу мүмкүн.

**SUMMARY**

**dissertation work of Sartbayeva Gulnaz Pakhirdinovna on the topic: "Economic reform and ensuring the efficiency of the agricultural sector in modern conditions (on the example of the Jalal-Abad region of the Kyrgyz Republic)", performed for the degree of candidate of economic sciences in specialty 08.00.05 - Economics and management of the national economy**

**Key words:** economic reform, subjects of the agricultural sector, the efficiency of the functioning of the agricultural sector, agricultural policy, government regulation, assessment of economic efficiency, cluster formations, innovative development.

**The object of the research** is the social relations that are formed in the process of ensuring the efficiency of the functioning of the agrarian sector in the context of the ongoing agrarian reform.

**The subject of the research** is the theoretical, methodological, organizational, legal and practical aspects of ensuring the efficiency of the functioning of the agricultural sector in the process of implementing the main directions of the agrarian reform.

**The purpose of the dissertation research.** The purpose of this study is to develop, on the basis of a systemic theoretical and practical analysis, conceptual foundations and practical recommendations for ensuring the efficiency of the functioning of the agrarian sector of the economy of the Kyrgyz Republic in the context of the ongoing agrarian reform on the example of a separate region - Jalal-Abad oblast.

**Research methods:** general scientific (analysis, synthesis, deduction, induction) and special (economic and statistical, organizational and functional, comparative, expert, economic and mathematical and econometric) research methods from the perspective of an interdisciplinary approach.

**The results obtained:** a new approach to the establishment of stages of agrarian reform in the Kyrgyz Republic, objective and subjective prerequisites for each stage, principles of reform is proposed; the hierarchy of the goals of the state agrarian policy in modern conditions has been determined; for the first time in the domestic agricultural science, the author's model map of the balanced scorecard for a large agricultural enterprise is presented; proposed and substantiated a cluster approach to the organization of agricultural production both in the Jalal-Abad region and in the republic as a whole; for the first time, on the basis of the coefficients of localization, specialization and per capita production, localization of agricultural services, potential sectoral directions of the formation of agricultural clusters in the Jalal-Abad region were determined; the model of the innovation-oriented cotton cluster of the interregional level "Cotton-Textile" is proposed; for the first time, based on the analysis of modern innovations in the agricultural sector, practical digital technologies are proposed that increase the efficiency of the functioning of the economic entities of the industry; for the first time, a new stage in reforming the agrarian sector of Kyrgyzstan is indicated, due to the rapidly changing conditions of socio-economic and socio-political life both at the level of an individual state and on a global scale.

**Degree of use:** Theoretical conclusions and practical recommendations of the dissertation work can be used by economic entities of the agricultural sector, state and local authorities in substantiating the directions for ensuring the economic efficiency of their functioning and optimal parameters.

**Scope of application:** conclusions and proposals, developed provisions and practical recommendations can serve as a scientific basis for ensuring the efficiency of the functioning of the agrarian sector of the Kyrgyz Republic in modern conditions, when implementing the goals of the state agrarian policy, forming territorial clusters, and can also be used in teaching relevant disciplines in specialized higher educational institutions, preparation of research papers and teaching aids.

Подписано к печати 8.10.2021 г.

Формат 60х84х1/16. Усл. печ. л. 3.

Печать лазерная. Заказ № 24-03. Тираж 100 экз.

Отпечатано: Центр оперативной полиграфии

г. Жалал-Абад, ул. Жени-Жок, 30-А

Тел.: \_\_\_\_\_\_\_\_\_\_\_\_\_\_\_\_, e-mail: [\_\_\_\_\_\_\_\_\_\_\_\_\_\_\_\_\_\_\_\_](mailto:ksg11@ukr.net)